**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

Проект

**Наредба за изменение и допълнение на Наредба № 4 от 2017 г. за прилагане на мярка 14. „Хуманно отношение към животните“ от Програмата за развитие на селските райони за периода 2014 – 2020 г.** (обн., ДВ, бр. 67 от 2017 г., изм., бр. 83 от 2018 г.)

**§ 1.** В чл. 4 се правят следните изменения и допълнения:

1. В ал. 2:

а) в основния текст думите „не по-малко от 10 на сто над задължителния стандарт“ се заличават;

б) в т. 1 преди думата „свободна“ се добавя „не по-малко от 10 на сто над задължителния стандарт за“, а накрая се добавя „както следва“;

в) в т. 2 думите „най-малко 160 дни годишно, от които не по-малко от 120 дни за свободно пашуване и 40 дни за свободно отглеждане в двор“ се заменят с „минимум 160 дни годишно, от които 40 дни могат да бъдат на двора на животновъдния обект при осигурен минимум 120 дни за свободно пашуване“.

2. В ал. 3:

а) в основния текст думите „не по-малко от 10 на сто над задължителния стандарт“ се заличават;

б) точка 1 се изменя така:

„1. не по-малко от 10 на сто над задължителния стандарт свободна подова площ, както следва:“

в) в т. 2 думите „най-малко 160 дни годишно, от които най-малко 120 дни за свободно пашуване и 40 дни за свободно отглеждане в двор“ се заменят с „минимум 160 дни годишно, от които 40 дни могат да бъдат на двора на животновъдния обект при осигурен минимум 120 дни за свободно пашуване“.

3. В ал. 5 след думата „пашата“ се добавя „със заявените животни“.

4. В ал. 7 думите „дните и часовете на извеждане“ се заменят с „датите на извеждане, идентификационен номер на животните и ЕКАТТЕ на всяко населено място, в чието землище се намират площите, на които се извършва пашата.“

**§ 2.** В чл. 10 се правят следните изменения:

1. В ал. 2 думите „не по-малко от 6 години“ се заменят с „най-малко от 1 година“.

2. В ал. 3 след думите „чл. 4, ал. 5“ се поставя точка и текстът до края се заличава.

**§ 3.** В чл. 13 се правят следните изменения:

1. В ал. 1 думата „ежегодно“ се заличава.

2. Алинея 2, 3 и 4 се отменят.

**§ 4.** В чл. 16 се правят следните изменения:

1. В ал. 1 след думата „ангажимент“ се поставя точка и текстът до края се заличава.

2. В ал. 2 думите „издаване на уведомителното писмо по чл. 24, ал. 1“ се заменят с „подаване на заявления за подпомагане/плащане.“

**§ 5.** Член 20 се изменя така:

„Чл. 20. Подаденото заявление за подпомагане съгласно чл. 19 е и заявление за плащане за съответната година.“

**§ 6.** В чл. 22 се създава ал. 7:

„(7) При прехвърляне на стопанството приобретателят може да встъпи в правата и задълженията на прехвърлителя по подадено през текущата кампания заявление след одобрението на Държавен фонд "Земеделие". Прехвърлянето се извършва чрез декларация по образец, подписана от двамата кандидати, която се подава в ОПСМП на Държавен фонд "Земеделие" по адресна регистрация на прехвърлителя не по-късно от 1 декември на годината на подаване на заявлението за подпомагане/плащане, към която се прилага документът за прехвърляне на стопанството. При встъпване като заявител по подадено през текущата кампания заявление приобретателят на стопанството поема и всички задължения, произтичащи от него. Ако кандидатът, приобретател на правата за получаване на плащане по подаденото заявление, не е регистриран по реда на чл. 3, ал. 2 от Наредба № 105 от 2006 г. за условията и реда за създаване, поддържане, достъп и ползване на интегрираната система за администриране и контрол, той подлежи на регистрация. Държавен фонд "Земеделие" уведомява прехвърлителя и приобретателя за взетото решение.“

**§ 7.** В чл. 24:

1. Алинея 1 се изменя така:

„(1) Държавен фонд "Земеделие" - Разплащателна агенция, писмено информира кандидатите за подпомагане за изплатената им финансова помощ .“

2. Алинея 3 се отменя.

**§ 8.** Член 30 се отменя.

**Преходни и заключителни разпоредби**

**§ 9.** За одобрените за участие земеделски стопани по мярката, поели ангажимент, за срок от пет години, се прилага досегашния ред с изключение на разпоредбите на чл. 4, ал. 2, т. 2, ал. 3, т. 2, ал. 5 и 7 и чл. 22, ал. 7.

**§ 10.** Наредбата влиза в сила от деня на обнародването ѝ в „Държавен вестник“.

**ДЕСИСЛАВА ТАНЕВА**

*Министър на земеделието, храните и горите*